08/02/2018 | Administración LocalMunicipal
Porto do Son
Aprobación do padrón fiscal da taxa pola prestación do servizo de abastecemento de auga a domicilio, 2º trimestre de 2017

O Alcalde- Presidente do Concello de Porto do Son ditou resolución o 5 de febreiro de 2018, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 2º trimestre de 2017, que é do seguinte teor literal: “D. JOSÉ LUIS OUJO POUSO, Alcalde- Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. Dado que pola Tesourería Municipal elaborouse o padrón fiscal da taxa por subministración de AUGA, SUMIDOIRO, CANON DA AUGA e COEFICIENTE DE VERTEDURA, referido ao 2º TRIMESTRE de 2017. PRIMEIRO: Aprobar o padrón fiscal sinalado, por un importe total de 153.835,41 euros (cento cincuenta e tres mil oitocentos trinta e cinco euros con corenta e un céntimos), con un total de 4.553 recibos (catro mil cincocentos cincuenta e tres) desglosados nos seguintes conceptos: - Subministración de auga: 78.609,90 euros (setenta e oito mil seiscentos nove euros con noventa céntimos) - I. V. E.: 7.861,89 euros (sete mil oitocentos sesenta e un euros con oitenta e nove céntimos) - Sumidoiros: 15.860,01 euros (quince mil oitocentos sesenta euros con un céntimo) - Canon da auga: 25.823,53 euros (vinte e cinco mil oitocentos vinte e tres euros con cincuenta e tres céntimos) - Coeficiente de vertedura: 25.680,08 euros (vinte e cinco mil seiscentos oitenta euros con oito céntimos). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 06 de febreiro de 2018 ao 29 de marzo de 2018. CUARTO: Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico- administrativa ante o órgano económico- administrativo da Comunidade Autónoma de Galicia no prazo de un mes dende que se entenda producida a notificación. QUINTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 Isabel Belen Lucia Raquel Arantzamendi Ramallal 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 5 de febreiro de 2018. O Alcalde- Presidente, Asdo. José Luis Oujo Pouso.